पाएं अपने शहर की ताज़ा ख़बरें और फ्री ई-पेपरडाउनलोड करें
गेहूं सीजन के दौरान लेबर की कमी के कारण अभी 2085 मी. टन अनाज की खरीद होनी बाकी है। मंगलवार को हुई बारिश में ज्यादातर गेहूं भीग गया। प्रशासन का दावा है कि 9 लाख 8305 मी. टन अनाज में से 9 लाख 6220 मी. टन अनाज खरीदा जा चुका है। जबकि प्रशासन का दावा है कि 74 फीसदी अनाज की लिफ्टिंग की जा चुकी है। मौसम का मिजाज बदलता देख बोरियों में ढका अनाज तिरपाल से कवर नहीं किया गया। जब तेज बारिश शुरू हुई तो किसान अनाज को ढंकने के लिए इधर-उधर भागने लगे, परंतु कई किसान अनाज को गिला होने से बचा पाए।
आगे क्या. 7 तक मौसम ऐसा ही रहने के आसार
मंगलवार शाम को हुई बारिश ने गर्मी से कुछ राहत दिलाई। मौसम महकमे के अनुसार अगले 3-4 दिन तक इसी तरह मौसम रहने की संभावना है। बुधवार को हल्के बादल छाए रहेंगे। वीरवार और शनिवार को बारिश होने का भी अनुमान है। इससे दिन के पारे में भी गिरावट दर्ज की जाएगी। मंगलवार को अधिकतम पारा 37.2 डिग्री और न्यूनतम पारा 26.6 डिग्री दर्ज किया गया। इस हफ्ते अधिकतम तापमान 33 डिग्री हो सकता है। जबकि रात के पारे में भी गिरावट होगी और 23 डिग्री तक जाने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn